by admin
भोजपुरी के स्टाइलिश अभिनेता प्रवेशलाल यादव के एक्शन से भरल भोजपुरी फिल्म ‘हीरो’ 13 जुलाई से बिहार, झारखंड आ यू.पी. के सिनेमाघरन में रिलीज कइल जा रहल बा. निरहुआ इंटरटेनमेंट प्रा०लि० के प्रस्तुति आ श्री साई प्रोडक्शन के बैनर तले बनल एह फिल्म के प्रदर्शन तकनीकी कारणन से 29 जून के ना हो पावल रहे.
हीरो में भोजपुरी स्टार प्रवेशलाल यादव के प्रमुख भूमिका बा. उनका साथे एह फिल्म में नायिका बाड़ी शुभी शर्मा आ साथी कलाकारन में अवधेश मिश्रा, प्रकाश जैस, अयाज खान, निलम आ सत्यप्रकाश के खास नाम बा, फिल्म में प्रवेशलाल के खतरनाक एक्शन स्टंट देखे के मिली. ओहिजे शुभी प्रवेश के रोमांसो देखे के मिली. गीत लिखले बाड़ें प्यारेलाल यादव, श्याम देहाती आ बिपिन बहार. संगीत दिहले बाड़न राजेश रजनीश.
(प्रशांत निशांत के रपट)
Categories: इण्डस्ट्री न्यूज, फिल्म |
No Comments »
by admin
नैनीताल की खूबसूरत बाला, मनमोहिनी काया के मल्लिका, भोजपुरी सिनेमा के स्टार नायिका गुंजन पन्त आजु के व्यस्त नायिका लोगन का दौड़ में सबले आगा हो गइल बाड़ी. एह साल गुंजन के अभिनय से सजल अनेके फिलिम रिलीज होखे वाली बा आ कई एक फिलिमन के शूटिंग में गुंजन लगातार लागल बाड़ी.
पिछला दिने उत्तर प्रदेश के पावन तीर्थस्थली ‘काशी’ (बनारस) में मनोज गिरी निर्देशित फिल्म ‘लक्ष्मण रेखा’ के शूटिंग कइली गुंजन. एकरा बाद बिहार में गुंजन पन्त अभिनीत फिल्म ‘धूम मचईला राजा जी’ के धूमधाम से प्रदर्शन भइल. ई फिल्म सिनेप्रेमियन के नीक त लागबे कइल गुंजन के अभिनय आ सुन्दरतो के खूबे सराहना भइल आ अब गुंजन बाबा का दलान इंटरटेनमेंट के बैनर में बनत फिल्म “कोठा” के शूटिंग मुंबई के स्वप्न नगरी सुर्वेफ़ार्म, पनवेल में करत बाड़ी. एह फिलिम के निर्देशक बाड़ें मनोज श्रीपति झा.
कोठा में गुंजन पन्त पहिला बेर न्यूज रिपोर्टर का किरदार में एगो नया लुक में नजर अइहें. एहमें दर्शक देखीहें कि मीडियाकर्मी कइसन-कइसन हालात से गुजर के पब्लिक तक खबर चहुँपावेलें. गुंजन बतवली कि एह किरदार के जियतार बनावे खातिर ऊ पन्द्रह दिन ले फाईट आ ढेरहन स्टंट सिखली, काहेकि एह किरदार में उनुका मोटर साईकल चलावे, जुर्म-अत्याचार के खिलाफ लड़ाई लड़े आ कोठा पर रहत औरतन पर होखत जुल्मों-सितम से ओहनी के बचावहुं के बा. कहली कि एह फिलिम में उनुकर ढेरे रंग देखे के मिली जवन उनुका ला चैलेंजो रहल बाकिर ऊ नर्वसइली ना काहे कि एहला ऊ पहिले से तइयार रहली.
फिल्म ‘कोठा’ में गुंजन पन्त के अलावा रिंकू घोष, मोनिका बत्रा, आनद मोहन, जय सिंह नीलिमा सिंह आ संजय पाण्डेय अउर नवोदित पवन कुमार झा मुख्य कलाकार बाड़ें.
(अपना न्यूज़ के रपट)
Categories: कलाकार, फिल्म |
No Comments »
by admin
मिस्टर रंगबाज हैदर काजमी अब ‘कालिया’ बन गइल बाड़ें आ एक बेर फेर भोजपुरी परदा छाप लेबे के तइयारी में बाड़ें. एह बेर उनुकर अउरी रंगबाजी देखे के मिली. हैदर काजमी, अक्षरा सिंह अभिनीत आ निर्देशक शिवराम यादव के एह फिल्म ‘कालिया’ के प्रोमो ऑन एयर हो गइल बा आ फिलिमो जल्दिए रिलीज होखी. कहल जात बा कि एहमें फिल्म हिट करावे के सगरी मसाला सही अनुपात में बा. प्रोमो देखला का बाद लोग हैदर काजमी के ढेरहन बधाई दे रहल बा. फिल्म के संगीत नरजिस म्यूजिक जारी कइले बा आ गाना पहिलही से हिट हो गइल बाड़ी सँ.
(शशिकांत सिंह रंजन सिन्हा के रपट)
Categories: फिल्म |
No Comments »
by admin
भोजपुरी फिल्मों के मेगा अभिनेता मनोज तिवारी अउर नंबर वन अदाकारा रिंकू घोष के जोड़ी वाला फिल्म ‘अंधा कानून’ 13 जुलाई से मुंबई में रिलीज होखे वाली बा. मनोज तिवारी आ रिंकू घोष के जोड़ी वाली फिल्म ‘भईया हमार दयावान’ पिछला दिने मुंबई आ बिहार रिलीज भइल रहे त छह साल बाद परदा पर आइल एह जोड़ी के देखे खातिर भारी उमड़ल रहे. अब फिल्म ‘अंधा कानून’ लेके मनोज तिवारी आ रिंकू घोष दुनु जने बहुते उछाह में बाड़न.
एह फिल्म में मनोज तिवारी, रिंकू घोष, शमीम खान, रानी चटर्जी, उमेश सिंह, संतोष श्रीवास्तव, सी.पी. भट्ट, नागेश मिश्रा, एहसान खान, अली खान, इरफान खान, जय प्रकाश, लईक खान अउर अवधेश मिश्रा के खास भूमिका बा. आईटम गर्ल सीमा सिंह आ खुशी गुप्ता पर दिलकश आईटम गीत फिल्मावल गइल बा.
निर्देशक हवें इसरार अहमद, लेखक मोहम्मद सलीम, छायांकन एस. प्यारे के, संगीतकार वैष्णव देवा, गीतकार नजहर मेहरसबी आ तौफीक पल्लवी हउवें. मनोज तिवारी आ रिंकू घोष समेत सगरी टीम के एह फिलिम से ढेर उमेद बा.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्म |
1 Comment »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva kas_Deva eng_Latn ces_Latn bho_Deva bho_Deva bho_Deva bho_Deva mai_Deva fra_Latn